Rannametsa külas Häädemeeste vallas Pärnumaal toimuv Luitejooks tähistab Pärnu Kahe Silla Klubi liikumishooaja algust. Ühtlasi on tegemist Pärnu Kahe Silla Klubi kolmikürituse 1. etapiga. 2022. aastal liigume koos pühapäeval, 17. aprillil.
Männimetsas kulgev rada pakub kauneid loodusvaateid ning mõõdukat sportlikku väljakutset. Valdavalt pehmel metsaalusel pinnasel kulgev distants läbib Luitemaa looduskaitseala, seal asuvad luited Torni- ja Tõotusemägi on Eesti kõrgeimad. Liikumist tulvil päeval jagub tegevust kogu perele: kavas on 8, 3 km jooks, käimine-kepikõnd (ajavõtuta ja ajavõtuga luiteretk) ja koeraomanike rõõmuks koerte luitekross (5,4 km) ja -retk (8,3 km) ning pere pisematele lastejooksud.
9.-24. aprillini saab üritusest osa võtta ka virtuaalselt. See võimaldab osalejal läbida distantsi endale meelepärasel ajal, viisil ja kohas.